ກຳລັງຕຳຫຼວດແລະກອງທັບສົມທົບກັນຮັກສາສະຖຽນລະພາບດ້ານການເມືອງ,ພັດທະນາເສດຖະຫກິດ-ສັງຄົມຂອງປະເທດຊາດ
11 ກໍລະກົດ 2014 - 13:51:51
ກອງປະຊຸມຜ່ານເຄືອຂ່າຍອີນເຕີເນັດລະຫວ່າງກະຊວງຕຳຫຼວດ ແລະ ກະຊວງປ້ອງກັນປະເທດ
(ພາບ: Việt Hưng)
(vovworld) – ວັນທີ 10/7, ພົນໂທ ດັ້ງວັນຮ໋ຽວ, ກຳມະການສູນກາງພັກ, ຮອງລັດຖະມົນຕີຜູ້ປະຈຳການກະຊວງຕຳຫຼວດ, ທ່ານພົນໂທ ໂດ໋ບ໋າຕິ້, ກຳມະການສູນກາງພັກ, ຫົວໜ້າເສນາທິການໃຫຍ່ກອງທັບປະຊາຊົນ ຫວຽດນາມ, ຮອງລັດຖະມົນຕີກະຊວງປ້ອງກັນປະເທດ ເປັນປະທານຮ່ວມກອງປະຊຸມຜ່ານເຄືອຂ່າຍອີນເຕີເນັດລະຫວ່າງກະຊວງຕຳຫຼວດ ແລະ ກະຊວງປ້ອງກັນປະເທດ ກ່ຽວກັບວຽກງານສົມທົບກັນປະຕິບັດໜ້າທີ່ປົກປັກຮັກສາຄວາມສະຫງົບແຫ່ງຊາດ, ຮັກສາຄວາມເປັນລະບຽບຮຽບຮ້ອຍທາງສັງຄົມໃນ 6 ເດືອນຕົ້ນປີ 2014.
ທີ່ກອງປະຊຸມ, ທ່ານຮອງລັດຖະມົນຕີ ດັ້ງວັນຮ໋ຽວ ແລະ ທ່ານຮອງລັດຖະມົນຕີ ໂດ໋ບ໋າຕິ້ ສະເໜີວ່າ: ໃນໄລຍະຈະມາເຖິງ, ກຳລັງຕຳຫຼວດ - ກອງທັບຕ້ອງສືບຕໍ່ສົມທົບກັນຜັນຂະຫຍາຍການປະຕິບັດບັນດາທັດສະນະ, ແຜນນະໂຍບາຍຊີ້ນຳຂອງກົມການເມືອງ, ລັດຖະບານກ່ຽວກັບຈຸດໝາຍ, ໜ້າທີ່ປ້ອງກັນຊາດ, ປ້ອງກັນຄວາມສະຫງົບຢ່າງມີປະສິດທິຜົນ. 2 ຂະແໜງຄວນເປັນເຈົ້າການກຳແໜ້ນສະພາບການ, ຜັນຂະຫຍາຍການປະຕິບັດບັນດາວິທີການ, ແຜນການປະກອບສ່ວນຮັກສາສະຖຽນລະພາບທາງການເມືອງ, ພັດທະນາເສດຖະກິດ - ສັງຄົມຂອງປະເທດຊາດ.